גילי סער

גילי סער (נולדה ב-16 בדצמבר 1981 בחדרה) היא שחקנית, דוגמנית, מוזיקאית ותקליטנית ישראלית. נולדה וגדלה בחדרה. למדה בתיכון עמל חדרה. ב-1998 זכתה בתחרות "תגלית השנה" שערך השבועון "לאישה". במהלך לימודיה בבית הספר התיכון דגמנה לקמפיינים של אורנג', מי עדן, מילקי ועוד. למדה משחק בבית הספר למשחק של סמינר הקיבוצים ובתיאטרון האימפרוב - הבית הישראלי לאימפרוביזציה. לאחר שירותה הצבאי עברה להתגורר בניו יורק, בפריז ובלונדון, ודגמנה בין השאר עבור המותגים איסי מיאקי ונייקי ולעיתון "Elle". ב-2003 גילמה את רחל והדס בסרטם של דוד אופק ויוסי מדמוני "המנגליסטים", לצד יגאל עדיקא ודאנה איבגי. ב-2007 גילמה את ביילה בסרטו של אורי פסטר "מלך של קבצנים". בין השנים 2008-2007 גילמה את מוניק בלילי בטלנובלה שביים שי קפון "בובות" לצד גל גדות, דודו טופז, מירי בוהדנה ומיקי קם. ב-2008 גילמה את הלני בסדרת הטלוויזיה "פאפאדיזי" אשר שודרה ב-yes. ב-2009 גילמה את ניקי בסדרת הטלוויזיה "דני הוליווד". בין השנים 2009–2010 גילמה את שרון בדרמת הפשע "הבורר" ששודרה בהוט. שיחקה בהצגות "אמא קוראז'" (בה אף כתבה את המוזיקה וניגנה) ו"המערב הפרוע" בתיאטרון הערבי-עברי. ב-2009 החלה להשתתף במחזה "בתיאבון", הפקה משותפת של תיאטרון הסמטה וסמינר הקיבוצים; במחזה מגלמת סער נערה הסובלת מהפרעת אכילה. בין השנים 2005–2011 הייתה סער חברה בלהקת הסינת'-פופ "טרי פויזן", שם ביצעה קולות רקע וניגנה על קלידים. בשנת 2012 שיחקה לצידו של אלירן כספי בהצגה "כל יום חמישי" בתיאטרון הסימטה, עד ליציאתה לחופשת לידה. ב-2014 השתתפה כחברת פאנל בתוכנית האירוח הנשית "מאמאלנד" בערוץ 24 לצד עדן הראל, איה קרמרמן, מיכל טראוריג וליהיא גרינר. באותה שנה הנחתה את תוכנית הפנאי "עיצובים" בערוץ 10. בשנת 2016 שיחקה את דמותה של קארן בסדרה "האחיות המוצלחות שלי" בבימויו של גורי אלפי. באותה שנה שיחקה בסרט "מצברוח טוב" שביימו מירי בן חייל ותמר שפוני. במהלך חייה תקלטה במועדונים ובמסיבות בארץ ובעולם, בין השאר לצד שותפתה חן יאני. ב-2010 נישאה בשנית למוזיקאי אריאל לוינסון. ב-2013 נולד בנם הבכור. במאי 2017 נולדה בתם. ב-2017 סער ומשפחתה ירדו מהארץ ועברו לפנמה. מדיה וקבצים בנושא גילי סער בוויקישיתוף גילי סער, במיזם "אישים" לתיעוד היצירה הישראלית גילי סער, במסד הנתונים הקולנועיים IMDb (באנגלית) גילי סער, באתר "אידיבי", מאגר הידע העברי לקולנוע ישראלי ועולמי גילי סער, באתר ספר הקולנוע הישראלי פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. הסיבה היא: עודף קישורים חיצוניים. גייל זאבי-ציבלין, כבר לא פאסיבית, באתר nrg‏, 16 במאי 2005 גילי סער וגאלה קוגן, באתר ynet, 22 ביולי 2008 חגית גינזבורג, אני, גילי סער, באתר ynet, 20 במאי 2009 רפי ברבירו, שרה, מדגמנת, מתחתנת: גילי סער עושה חיים, באתר ynet, 17 בינואר 2010 א-לה ג'קי: גילי סער כלה מנצחת בסגנון ג'קי אונסיס, באתר nrg‏, 23 ביולי 2010 יניב אדרי, צומת T של גילי סער, באתר nrg‏, 26 באוגוסט 2010 יונתן אסתרקין, שיחות שלום: ריאיון עם גילי סער, באתר nrg‏, 19 בספטמבר 2010 ליאון פלדמן, עומדת בסער: גילי סער נוצצת, באתר nrg‏, 14 בדצמבר 2010 מערכת יופי, גילי סער מגלה, באתר Xnet‏, 12 ביוני 2011 אורלי וגיא, מצג שווא: מחזה חדש על פוטושופ והפרעות אכילה, באתר nana10‏, 16 במאי 2011 ‏ רוני אפרת‏, גילי סער מתרחקת מהדוגמנות: ראיון, באתר וואלה, 19 ביולי 2012 גיל זהר, מתי גילי סער הרגישה הכי סקסית, באתר nrg‏, 27 בדצמבר 2013 הדס בשן, ‏"לא תמיד חייבים להיות רעבים ומגניבים ובשוליים", באתר ‏מאקו‏, 9 במרץ 2016 איתי יעקב, דרום אמריקה בהיריון: גילי סער מדגמנת חיים חדשים בפנמה, באתר Xnet‏, 30 במרץ 2017 מצברוח טוב, באתר הקרן החדשה לקולנוע וטלוויזיה דנה דרבינסקי, הלידה הביתית של גילי סער: "אנה חייכה אליי מתוך בריכת מים חמימים", באתר Xnet‏, 10 באוקטובר 2017 יפעת הללי אברהם, ‏בשעה טובה: גילי סער ילדה בת, באתר ‏מאקו‏, 22 במאי 2017 יפעת הללי אברהם, ‏בשעה טובה: גילי סער ילדה בת, באתר ‏מאקו‏, 22 במאי 2017 דנה דרבינסקי, הלידה הביתית של גילי סער: "אנה חייכה אליי מתוך בריכת מים חמימים", באתר Xnet‏, 11 באוקטובר 2017 איתי יעקב, דרום אמריקה בהיריון: גילי סער מדגמנת חיים חדשים בפנמה, באתר Xnet‏, 30 במרץ 2017